|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 12** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Испред, иза, између** | | | |
| Тип часа: | **Обрада** | | | |
| Циљ часа: | Усвајање и проширивање знања о положају облика у простору: испред, иза, између. | | | |
| Очекивани исходи: | На **крају часа** ученик/ца:  – разуме облик као појам;  – разуме положаје облика у простору: испред, иза, између. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас, математика | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, решавају задатке, секу, лепе, презентују радове. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Извести испред табле неколико ученика и поставити их у колону. Постављати им питања:  Ко се налази испред тебе? А иза тебе? Како се зову другови између којих стојиш?  \* Иста или слична питања поставити већем броју ученика.  **Главни део часа** (35 минута):   * Истицање циља часа   *Данас настављамо да учимо о положају облика у простору и разговараћемо о положајима: испред, иза, између.*  Учитељ упућује ученике на стриповни приказ у уџбенику (стр. 24). Ученици интерактивно усвајају положаје облика у простору уз помоћ илустрације у вођеном разговору:  *Уочи положај Мудрића и његовог пса на овом стриповном приказу. Где се, у односу на Мудрића, налази његов пас на следећим сликама? Покушај да испричаш причу на основу слика.*  Ученици закључују да се пас на првој слици налази **испред** Мудрића, на другој **иза** њега, а на трећој **између** његових ногу.  Ученици боје илустрацију у уџбенику на којој су истакнути кључни појмови – испред, иза, између.  Самостално наводе примере предмета и бића из непосредног окружења који се налазе у положајима испред, иза, између:  *Ко седи испред тебе? А иза? Између чега се налази табла? Ко стоји испред табле? Шта се налази иза табле?*  Рад на задацима у уџбенику (стр. 24 и 25)  Након ове активности упутити ученике на одељак *Машта може свашта*. Учитељ чита упутство, а ученици савијају папир, секу, цртају дрво у различитим годишњим добима, боје и лепе према задатом упутству.  **Завршни део часа** (5 минута):  Презентација и анализа радова:  Ученици презентују радове, уочавају и описују положај сваког дрвета у односу на суседна два.  Најуспешније радове поставити на пано као приказ годишњих доба. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 13** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Усправно, положено, косо** | | | |
| Тип часа: | **Обрада** | | | |
| Циљ часа: | Усвајање и проширивање знања о положају облика у простору: усправно, положено, косо. | | | |
| Очекивани исходи: | На **крају часа** ученик/ца:  – разуме облик као појам;  – разуме положај облика у простору: усправно, положено, косо. | | | |
| Облик рада: | фронтални, индивидуални, групни | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, карте. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, математика | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, решавају задатке, праве кулу од карата. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациона активност: Записати на табли крупним словима К Л О Ш А. Тражити од ученика да пронађу најдужу реч која се може записати овим словима. Ученик који погоди излази испред табле да запише реч. Учитељ затим црта на табли једну усправну линију, једну положену и једну косу, именујући их.  Разговор о активности: Које линије користимо да запишемо слово Ш? А слово К? За које слово су нам биле потребне косе и положене линије?  Да ли предмети могу да буду у овим положајима? А људи? У каквом положају спавамо?  **Главни део часа** (30 минута):   * Истицање циља часа   *Данас настављамо да учимо о положају облика у простору и разговараћемо о положајима: усправно, положено, косо.*  Учитељ упућује ученике на стриповни приказ у уџбенику (стр. 26). Ученици интерактивно усвајају положаје облика у простору уз помоћ илустрације и вођени питањима:  *Како изгледају справе на игралишту за псе? Упореди њихове положаје на следећим сликама.*  Ученици закључују да су све три справе у различитим положајима: **усправно**, **положено**, **косо**.  Ученици боје илустрацију у уџбенику на којој су истакнути кључни појмови – усправно, положено, косо.  Самостално наводе примере предмета и бића из непосредног окружења који се налазе у положајима усправно, положено, косо: *У ком положају је ормар? А креда? Да ли је неки предмет у учионици у косом положају? Наведите примере када се ви налазите у усправном, када у положеном, а када у косом положају.*  Рад на задацима у уџбенику (стр. 26 и 27)  Ученици након ове активности раде последњи задатак на 27. страни у уџбенику. Самостално, у предвиђеном простору, доцртају коња испод јахача. Када заврше, анализирају рад и одговарају на питања из уџбеника.  **Завршни део часа** (10 минута):  Поделити ученике у групе. Свака група добија шпил карата и има задатак да направи кулу од карата. Победничка група је она која за задато време направи највишу кулу.  \* Након ове активности разговарати са ученицима у којим положајима су слагали карте како би успешно направили кулу.  Напоменути ученицима да за наредни час понесу пластелин. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 14** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Положај облика у простору** | | | |
| Тип часа: | **Вежбање** | | | |
| Циљ часа: | Проширивање знања о положајима у простору: горе, доле, лево, десно, у, на, испод, испред, иза, између, усправно, положено, косо. | | | |
| Очекивани исходи: | На **крају часа** ученик/ца:  – разуме облик као појам;  – одређује, самостално или у сарадњи са другима, положај облика у простору и у равни. | | | |
| Облик рада: | фронтални, индивидуални, групни | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, фотографије ентеријера, картон, пластелин, тест бр. 2 | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, математика, физичко васпитање | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, решавају задатке, учествују у игровној активности, праве намештај од пластелина, праве макету просторије, презентују радове. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Час започети обнављањем појмова кроз игровну активност:  Ученици држе уџбеник у рукама и прате налоге учитеља. Када учитељ каже *горе* – подигну уџбеник изнад главе, када каже *доле* – спусте уџбеник, када каже *лево* – узму га у леву руку, када каже *десно* – узму га у десну руку, када каже *испред* – поставе га испред груди, када каже *иза* – поставе га иза леђа. Игра се на испадање, а победник је ученик који последњи остане у игри.  **Главни део часа** (30 минута):   * Истицање циља часа   *Данас ћемо радити пластелином, забављати се и вежбати положаје облика у простору.*  Презентовати ученицима преко видео-бима примере функционално уређених просторија (дневна соба, дечја соба, спаваћа соба, трпезарија, кухиња, купатило, тераса…). Разговарати о томе да међусобни положај предмета утиче на сам изглед и функционалност просторије. Утврдити положаје предмета на појединачним приказима.  Након ове активности ученике поделити у неколико група по 4-5 чланова. Свака група има задатак да на картону направи макету једне просторије. Свака група добија различиту просторију. Намештај праве од пластелина.  Учитељ обилази ученике, пружа подршку у раду и надгледа да ли су сви ученици у групи добили задатак и да ли међусобно сарађују.  Изложба радова и анализа по групама.  Свака група, након договореног времена, представља свој рад. Учитељ у вођеном разговору са члановима групе проверава да ли су савладали кључне појмове из ове области.  **Завршни део часа** (10 минута):  У завршном делу часа систематизовати знања из ове области израдом тестова (тест бр. 2). Ученици решавају задатке индивидуално, а учитељ чита задатке, проверава урађено и даје повратну информацију. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

ТРЕЋЕ ПОГЛАВЉЕ

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 15** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Кретање** | | | |
| Тип часа: | **Обрада** | | | |
| Циљ часа: | Усвајање и проширивање знања о кретању и различитим врстама кретања. | | | |
| Очекивани исходи: | На **крају часа** ученик/ца:  – разликује кретање и покретљивост;  – разуме различите врсте кретања. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас, физичко васпитање | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, решавају задатке, учествују у игровним активностима. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (10 минута):  Мотивациона игровна активност: Уводни део часа реализовати у школском дворишту кроз игру *Ледени чика*.  Разговор о активности: *У ком положају се налазио „залеђени” играч? Да ли се он кретао или је био непомичан? А „ледени чика”? Како се кретао „ледени чика”? Осим трчања, како још можемо да се крећемо?*  **Главни део часа** (30 минута):   * Истицање циља часа   *На овом часу ћемо учити о кретању и врстама кретања.*  Учитељ упућује ученике на стриповни приказ у уџбенику (стр. 28). Ученици интерактивно усвајају појам кретање уз помоћ илустрације и вођени питањима:  *Погледај слике и уочи шта се десило Мудрићу и његовом псу у шетњи. Уочи шта све лети у ваздуху. Шта стоји непомично? Како се понаша Мудрић након што се спотакне о камен? Због чега он и пас трче? Куцањем о сто покушај да прикажеш ромињање кише и пљусак.*  Ученици закључују да се Мудрић и његов пас крећу: ходају, трче и скачу. Закључују и да је ветар покренуо лакше предмете, а теже није. Заједно дефинисати кретање као промену положаја тела у односу на неко друго тело. На илустрацији уочити облике који су покретни и оне који су непокретни.  Самостално наводе примере различитих кретања живих бића: скакање, трчање, пливање, летење… Наводе и примере покретања предмета.  Рад на задацима у уџбенику (стр. 28 и 29) и разговор о различитим врстама кретања.  Упутити ученике на одељак *Истражи па покажи*, где у предвиђеном простору цртају једну животињу која плива.  **Завршни део часа** (5 минута):  У завршном делу часа спровести активност из одељка *Играј се и учи* (стр. 29). Ученици излазе пред таблу и телом показују неки непокретан облик. Онај који први погоди следећи излази пред таблу и показује. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 16** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Кретање бића и машина** | | | |
| Тип часа: | **Обрада** | | | |
| Циљ часа: | Усвајање и проширивање знања о кретању бића и машина. | | | |
| Очекивани исходи: | На **крају часа** ученик/ца:  – разуме појам кретања;  – разуме разлику између кретања и покретања;  – разуме илузију величине облика у односу на удаљеност од посматрача. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, музичка култура, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, решавају задатак, слушају музику, сликају. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Час започети обнављањем појмова са прошлог часа:  *Шта је кретање? На који начин се крећу жива бића? Да ли се предмети крећу? Можемо ли да их покренемо?*  **Главни део часа** (25 минута):   * Истицање циља часа   *Данас настављамо да учимо о кретању, кретању бића и машина.*  Учитељ упућује ученике на стриповни приказ у уџбенику (стр. 30). Ученици интерактивно усвајају појмове уз помоћ илустрације и вођени питањима:  *На коју страну Мудрић скреће аутомобилом? Упореди величину аутомобила који стоје у реду. Како изгледају они који су удаљенији од семафора? Да ли се Мудрић креће лифтом надоле или нагоре? Објасни.*  Ученици на основу илустрације у уџбенику на којој су истакнути кључни појмови усвајају смерове кретања: налево-надесно, нагоре-надоле, као и појмове: ближе-даље.  Ученици боје илустрацију у уџбенику на којој су истакнути кључни појмови – у, на, испод.  Самостално наводе примере из окружења који представљају начине кретања уз помоћ машина.  Индивидуалан рад на задатку, стр. 30.  Након ове активности разговарати са ученицима о приказаном кретању на илустрацији у уџбенику, стр. 31: *Која игра је приказана на слици? Уочи играча који је бацио лопту. Да ли се она креће нагоре или надоле? Шта је на слици непокретно?*  **Завршни део часа** (15 минута):  Одељак *Машта може свашта* – учитељ репродукује композицију „Бумбаров лет” Николаја Римског Корсакова, а ученици приказују кретање бумбара, по избору, цртежом или сликом.  Изложба и анализа радова. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 17** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Кретање** | | | |
| Тип часа: | **Вежбање** | | | |
| Циљ часа: | Проширивање знања о кретању, врстама и смеровима кретања и креативна примена знања о усвојеним појмовима у стваралачком раду. | | | |
| Очекивани исходи: | На **крају часа** ученик/ца:  – разуме појам кретања;  – разуме врсте кретања и смерове кретања;  – примењује стечена знања у креативном изражавању. | | | |
| Облик рада: | фронтални, индивидуални, групни | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, хамер папир, маркери, тест бр. 3 | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас, физичко васпитање | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, сликају, учествују у игровној активности, раде на задацима у тесту. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (10 минута):  Час започети у школском дворишту. Ученици се крећу у школском дворишту по сопственом нахођењу. Учитељ након ове активности води разговор са ученицима:  *На који начин сте се кретали? Да ли је неко скакао? Ко се најбрже кретао? Које делове тела сте користили?*  Ученици потом стају у врсту, а учитељ задаје налоге:  *Ходајте уназад!*  *Скакућите на једној нози унапред!*  *Будите непомични!*  *Окрените главу улево!*  *Десну руку померите нагоре!*  **Главни део часа** (25 минута):   * Истицање циља часа   *На овом часу ћемо цртати, сликати и применити стечена знања о кретању.*  Ученике поделити у групе које чине 4-5 ученика. Свака група добија половину хамер папира и има исти задатак. Сваки ученик у групи на једном делу хамер папира линијом приказује своје кретање из школског дворишта. За цртање линија ученици користе фломастере или маркере. Када заврше са цртањем, украшавају рад воденим бојама како они желе.  – Изложба и анализа радова.  **Завршни део часа** (10 минута):  У завршном делу часа систематизовати знања из ове области израдом тестова (тест бр. 3). Ученици решавају задатке индивидуално, а учитељ чита задатке, проверава урађено и даје повратну информацију. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |